armvectores/hy_wikipedia_2023 huggingface dataset:
Երևանի թեմական դպրոց

Երևանի թեմական դպրոց, հիմնվել է 1837 թվականին, Երևանում, Սուրբ Սարգիս եկեղեցու գավթում։ Գործել է շուրջ 85 տարի։ 1838 թվականին ուներ 2 դասարան (60 աշակերտ)։ 1843 թվականին հաստատվել է դպրոցի կանոնադրությունը։ Այն կառավարում էր հոգաբարձությունը՝ թեմական առաջնորդի ղեկավարությամբ։ Առավել բեղմնավոր շրջան է եղել 1875-1885 թվականները բացվել է չորրորդ դասարան, ուսման ծրագրի մեջ մտել են բնագիտություն, երկրաչափություն, Ռուսաստանի պատմություն, աշխարհագրություն, մարմնամարզություն։ 1866-1867 ուսումնական տարում ունեցել է 148 աշակերտ, 1900-1901 թվականներին՝ 443 աշակերտ, 19 ուսուցիչ։ Դպրոցում սովորել է շուրջ 3000 աշակերտ (այդ թվում՝ Ղ․Ղուկասյանը, Ա․ Խանջյանը)։ Տեսուչներ էին Խ․ Ստեփանեն, Մ․ Բեկնազարյանը, Տ․ Ղորղանյանը, Մ․ Մանդինյանը, Գ․ Հովսեփյանը և ուրիշներ։ Դասավանդել են Ղ․ Աղայանը, Տ․ Մելյանը, Ա․ Տեր-Սմբատյանը, Ռ․ Զալալյանը, Ն․ Սիմոնյանը, Ա․ Տերտերյանը, Պ․ Մակինցյանը, Տ․ Ռաշմաճյանը։
Խերարդո Մաչադո

Խերարդո Մաչադո-ի-Մորալես (իսպ.՝ Gerardo Machado y Morales, սեպտեմբերի 28, 1871(1871-09-28), Սանտա Կլարա, Կուբա - մարտի 29, 1939(1939-03-29), Մայամի, Ֆլորիդա, ԱՄՆ), Կուբայի նախագահը 1925 թվականի մայիսի 20-ից մինչև 1933 թվականի օգոստոսի 24-ը (սակայն դեռևս օգոստոսի 12-ին լքել է Կուբան)։
Մաչադոն նախագահի պաշտոնը ստանձնել է մեծ ժողովրդականությամբ և հիմնական քաղաքական կուսակցությունների աջակցությամբ։ Սակայն ժամանակի ընթացքում նրա աջակցությունը նվազել է։ Շատ մարդիկ դեմ են եղել, որ նա կրկին առաջադրվի 1928 թվականին վերընտրվելու համար, քանի որ նրա հաղթանակը խախտել է միայն մեկ ժամկետ ծառայելու իր խոստումը։ Քանի որ բողոքներն ու ընդվզումները գնալով ավելի կտրուկ են դարձել, նրա վարչակազմը կրճատել է խոսքի ազատությունը և ընդդիմախոսների դեմ օգտագործել է ռեպրեսիվ ոստիկանական մարտավարությունը։
Ի վերջո, 1933 թվականին Մաչադոն ստիպված է եղել հրաժարական տալ Կառլոս Մանուել դե Սեսպեդես-ի-Քեսադայի գլխավորությամբ ժամանակավոր կառավարության օգտին և ԱՄՆ դեսպան Սամներ Ուելսի միջնորդությամբ։ Մաչադոն նկարագրվել է որպես բռնապետ։


== Կենսագրություն ==
Մասնակցել է Կուբայի անկախության պատերազմին, եղել է ծխախոտի ընկերություններից մեկի հիմնադիրը։ Քաղաքական կարիերան սկսել է որպես Սանտա Անա քաղաքի քաղաքապետ։ 1924 թվականին Մաչադոն հաղթել է նախագահական ընտրություններում՝ առաջադրելով լիբերալ բարեփոխումների ծրագիր և խոստանալով ժողովրդավարացում։ Սակայն շուտով նա սկսել է դաժանորեն հետապնդել ընդդիմադիրներին, հատկապես կոմունիստներին (Կուբայի կոմունիստական կուսակցությունը արգելվել է 1926 թվականին, երիտասարդ կոմունիստական առաջնորդ Խուլիո Անտոնիո Մելյան սպանվել է 1929 թվականին)։ Նրա օրոք ստեղծվել են «պոռոս» գաղտնի պատժիչ ջոկատներ, որոնք ոչնչացրել են քաղաքական հակառակորդներին։ Վարել է ամերիկամետ քաղաքականություն։ Սակայն 1933 թվականին Կուբայում տեղի է ունեցել համընդհանուր գործադուլ, որն սկսվել է ուսանողների հուզումներով և ավարտվել է Մաչադոյի տապալմամբ, որը փախել էր ԱՄՆ։ Ընդ որում նրանից երես է թեքել ԱՄՆ նախագահ Ֆրանկլին Ռուզվելտի վարչակազմը։ Կանխազգալով Մաչադոյի ռեժիմի անկման անխուսափելիությունը՝ նա սկզբում «կլոր սեղան» էր կազմակերպել Կուբայի կառավարության և ընդդիմության ներկայացուցիչների համար, իսկ հետո սպառնացել զավթախուժմամբ։


== Ծանոթագրություններ ==


== Արտաքին հղումներ ==
Մաչադո-ի-Մորալես Խրոնոս կայքում
Կուբացիների համընդհանուր գործադուլը նախագահին տապալելու նպատակով, 1933 թվական, ոչ բռնի գործողությունների գլոբալ բազա
Պյոտր Կրուչենյուկ

Պյոտր Աքսենտևիչ Կրուչենյուկ (1917), մոլդովացի խորհրդային գրող։
ԽՄԿԿ անդամ 1942 թ.-ից։ Ավարտել է Մ. Գորկու անվան գրականության ինստիտուտը (1958 թ.)։ Հրատարակել է «Կյանքի ճառագայթներում» (1939 թ.), «Ճակատային բանաստեղծություններ» (1942 թ., Ռուսաստան), «Թարմ ակոսներ» (1948 թ.), «Գարնան երթը» (1951 թ.), «Մենք բարեկամներ ունենք» (1960 թ.) ժողովածուները, «Համազարկեր» (1970 թ., արձակ) գիրքը, «Տոհմից-տոհմ» (1960 թ.), «Զրույց մարդկանց հետ» (1965 թ.) և այլ հրապարակախոսական ժողովածուներ։


== Ծանոթագրություններ ==
Ջեյմս Բրյուս

Ջեյմս Բրյուս (անգլ.՝ James Bruce, դեկտեմբերի 14, 1730(1730-12-14)[…], Stirling, Շոտլանդիա, Մեծ Բրիտանիայի թագավորություն - ապրիլի 27, 1794(1794-04-27)[…], Stirling, Շոտլանդիա, Մեծ Բրիտանիայի թագավորություն), շոտլանդացի ճանապարհորդ, գրող, որը տասը տարուց ավելի անցկացրել է Հյուսիսային Աֆրիկայում և Եթովպիայում, հայտնաբերել Կապույտ Նեղոսի աղբյուրները։


== Կենսագրություն ==


=== Երիտասարդ տարիներ ===
Կրթությունն ստացել է Հարրոու դպրոցում և Էդինբուրգի համալսարանում։ Համալսարանը ավարտելուց հետո սկսում է սովորել փաստաբանի մասնագիտություն, սակայն, ամուսնանալով գինու վաճառականի դստեր հետ, սկսում է գինեգործություն սովորել։ Ամուսնության իններորդ ամսում 1754 թվականին մահանում է Բրյուսի կինը, որից հետո նա մեկնում է ճանապարհորդության Պորտուգալիա և Իսպանիա։ Էլ Էսկորիալում արևելյան ձեռագրերի ուսումնասիրությունը հանգեցրեց նրան, որ նա սովորի արաբերեն և գեեզ լեզուն, ինչը որոշարկեց նրա կյանքի հետագա ուղին։ Հոր մահից հետո 1758 թվականին ստանձնում է Քիննեդի կալվածքի կառավարումը։


=== Հյուսիսային Աֆրիկայում ===
Իսպանիայի դեմ պատերազմը սկսելուց հետո 1762 թվականին Բրյուսը բրիտանական կառավարությանն է ներկայացնում Ֆեռոլի վրա հարձակման ծրագիր։ Ծրագիրը չընդունվեց, սակայն դրա շնորհիվ Ջորջ Մոնտեյգու-Դանկը նախապատվությունը նրան տվեց՝ նշանակելով Ալժիր քաղաքում Մեծ Բրիտանիայի հյուպատոս՝ տալով հանձնարարություն՝ ուսումնասիրել քաղաքի ավերակները, որոնց հանդեպ հետաքրքրություն էր առաջացրել Ալժիր քաղաքի հյուպատոսության քահանա Թոմաս Շոուի (1694-1751) ուղարկած գրությունները։ Բրյուսը Ալժիր ժամանեց 1763 թվականի մարտին։ Նրա ամբողջ ժամանակը ծախսվում էր հյուպատոսական աշխատանքի վրա։ Սակայն 1765 թվականին հյուպատոսական աշխատանքի իր հաջորդի ժամանելուց հետո նա սկսում է Բարբարոսական ափում ուսումնասիրել հինհռոմեական ավերակները։ Ուսումնասիրում է բազմաթիվ ավերակներ Արևելյան Ալժիրում։


=== Նեղոս և Եթովպիա ===


=== Վերադարձ ===


== Ծանոթագրություններ ==
Լռիր և նվագիր

Լռիր և նվագիր (հանգըլ՝ 닥치고 꽃미남밴드 ― դանջիկո կկոչմինամպենդը), հարավկորեական երիտասարդական դպրոցական մելոդրամային դորամա (հեռուստասերիալ)։ Էկրան է բարձրացել 2012 թվականին։ Ռեժիսորը Լի Կվոնն է։


== Սյուժե ==
Սա պատմություն է միջնակարգ դպրոցի ռոք֊խմբի մասին։ Ընկերություն, սեր և սարսափելի կիրք երաժշտության հանդեպ։ «Ուրախ աչքեր» խմբի 5 անդամներ Կվան Ջի Հյոկի գլխավորությամբ կատաղի պայքար են մղում մեկ այլ ռոք֊խմբի՝ «Ելակե դաշտեր»֊ի հետ, որը գլխավորում է Հոնգ Սունը։ Ընդ որում պայքարը ծավալվում է ոչ միայն երաժշտական բնագավառում, այլ նաև Իմ Սու Հայի սիրտը գրավելու համար․․․


== Դերերում ==
Eye Candy

Սունգ Ջուն ― Կվան Ջի Հյոկ
Լ (Կիմ Մյունգ Սու) ― Լի Հյուն Սու
Լի Հյոն Ջե ― Ջանգ Դո Իլ
Կիմ Մին Սուկ ― Սո Կյունգ Ջոնգ
Յու Մին Կյու ― Կիմ Հա Ջին
Լի Մին Կի ― Ջու Բյունգ ՀիStrawberry Fields

Ջունգ Ուի Չուլ ― Յու Սընգ Հուն
Կոակ Ջունգ Վուկ ― Ջունգ Մարո
Կիմ Հյուն Ջուն ― Փակ Պյո Ջու
Կիմ Հյո Սոկ (LED Apple) Ջո Բո Ահ ― Իմ Սու Ահ
Կիմ Յե Րիմ ― Կիմ Յե Ռիմ
Կիմ Ջունգ Մին ― Բանգ Վու Կյունգ
Ջունգ Ջի Ահն ― Ջո Դո Մի
Մա Դոնգ Սուկ ― Ուսուցիչ


== Մեջբերումներ ==


== Սաունդթրեկ ==


== Ծանոթագրություններ ==
Ադյան (Խիզանի գավառ)

Անվան այլ կիրառումների համար տե՛ս՝ ԱդյանԱդյան, գյուղ Արևմտյան Հայաստանում, Բիթլիսի վիլայեթի Խիզանի գավառակում։
1909 թվականին ուներ 3 տուն հայ բնակիչ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Դրամաշրջանառություն

Դրամաշրջանառություն, կանխիկ փողի անընդմեջ շարժում՝ ապրանքների շրջանառության, ծառայությունների մատուցման և բազմատեսակ վճարումների պրոցեսում։ Այն սպասարկում է ապրանքների ու ծառայությունների իրացման գործընթացը, ինչպես նաև ապահովում է ֆինանսական շուկայի գործունեությունը։ Դա նշանակում է, որ առանց փողի և դրամաշրջանառության շուկայական տնտեսություն  գոյություն ունենալ չի կարող։


== Դրամի նշանակություն ==
Ապրանքային արտադրության զարգացման որոշակի փուլում ապրանքների անմիջական փոխանակությունն աստիճանաբար իր տեղը զիջում է փոխանակությանը՝ դրամի (փողի) միջոցով։ Դրամի որոշակի քանակ մշտապես շրջանառության մեջ է և սպասարկում է ապրանքների իրացումը։ Տվյալ դեպքում դրամը կատարում է շրջանառության միջոցի ֆունկցիա։ Վարկային և զանազաև այլ պարտավորություևներ մարելիս այն հանդես է գալիս վճարման միջոցի ֆունկցիայի դերում։ Կապիտալիզմի ժամանակ դրամաշրջանառությունը, բացի սովորական ապրանքների փոխանակության պրոցեսից, սպասարկում է նաև աշխատուժ ապրանքի փոխանակությանը։ Փոխանակության այդ ոլորտը դրամաշրջանառությանը տալիս է առանձնահատուկ՝ կապիտալիստական բնույթ։


== Դրամաշրջանառության տեսակներ ==
Դրամաշրջանառությունը լինում է մետաղական, բանկնոտային և թղթադրամային։


== Տնտեսական օրենքներ ==
Դրամաշրջանառության ոլորտում գործում են մի շարք տնտեսական օրենքներ. Օրինակ՝ շրջանառության համար անհրաժեշտ փողի քանակի, դրամանիշերի իրական (փոխանակային) արժեքի, բանկնոտային շրջանառության և այլն, որոնք ուրույն գծերով հատուկ են ապրանքային արտադրություն և դրամաշրջանառություն ուևեցող բոլոր հասարակարգերին։ 


== Փողի քանակ ==
Շրջանառության համար անհրաժեշտ փողի քանակը որոշվում է ապրանքների գների գումարը հարաբերելով փողի նույնանուն միավորների պտույտների թվին։ Փողի քանակի տվյալ մեծության դեպքում դրամանիշերի իրական արժեքը հակադարձ համեմատական է շրջանառության մեջ թողարկած դրամանիշերի քանակին։


== Դրամաշրջանառության իրավական կարգավորումը ==
Դրամաշրջանառության իրավական կարգավորման գլխավոր խնդիրը կայանում է բնակչության դրամական եկամուտների և ներքին շուկայում առաջարկվող ապրանքների ու վճարովի ծառայությունների արժեքի միջև օպտիմալ հարաբերակցության պահպանումը։ 
Հայաստանում դրամաշրջանառության կարգավորմանը մասնակցում են հետևյալ պետական մարմինները՝

ՀՀ Ազգային ժողովն՝ ընդունում է օրենսդրական ակտեր, որոնք կարգավորում են դրամավարկային հարաբերությունները,
ՀՀ կառավարությունը՝ ապահովում է ֆինանսատնտեսական, վարկային և հարկային միասնական պետական քաղաքականության իրականացումը,
ՀՀ կենտրոնական բանկը՝ կազմակերպում և կարգավորում է դրամաշրջանառությունը։
Լուիս Սուարես Միրամոնտես

Լուիս Սուարես Միրամոնտես (մայիսի 2, 1935(1935-05-02), Լա Կորունյա, Գալիսիա, Իսպանիա, նաև հայտնի է որպես փոքրիկ Լուիսիտո), իսպանացի նախկին ֆուտբոլիստ և մենեջեր ։ Որպես կիսապաշտպան խաղացել է մի շարք թիմերում, ինչպիսիք են՝ ՖԱ Բարսելոնան, Իսպանիան,Սամպդորիան։ Սուարեսը համարվում է Իսպանիայի մեծագույն խաղացողներից և որպես ֆուտբոլիստ աչքի է ընկել իր նրբաճաշակ և սահուն խաղաոճով։ «Ճարտարապետ» կեղծանունը կրող ֆուտբոլիստը առանձնանում էր խորաթափանց փոխանցումներով և պայթուցիկ հարվածներով և 1960 թ. նա դարձավ առաջին Իսպանացի՝ «Ոսկե գնդակի» դափնեկիր, որին տրվեց մրցանակը՝ ՈւԵՖԱ-ի անդամ երկրների քվեարկության արդյունքում։ 1964 թ. Եվրոպայի առաջնությունում Իսպանաիայի թիմին օգնեց՝ հաղթելու։ 1960-ականներին եղել է լեգենդար Գրանդ թիմի վերահսկող անդամ։ Մեծ դեր է խաղացել Հերրարի Ինթեր ակումբի հաջողության մեջ և իր փոխանցումների, տեսողության և գնդակային հմտությունների շնորհիվ եղել է ջոկատի առաջնային ստեղծագործող ուժը։ Սափդորիայի 3 փուլերից հետո, որպես ֆուտբոլիստ 1973 թվականին անցել է թոշակի։
Հետագայում Սուարեսը սկսեց իր կարիերան որպես մարզիչ և գլխավորեց Իսպանիայի պրոֆեսիոնալ ֆուտբոլային ակումբը՝ Ինթերը, երեք առանձին առիթներով, վերին երկուսը՝ խնամատար հիմունքներով։ Սուարեսը եղել է նաև և′ Իսպանիայի ՅՈւ21-ի և′ ավագ, Իսպանական թիմի մարզիչը։ Գլխավորել է վերջին 27 խաղերը և առաջնորդել նրանց՝ 1990 թվականի Աշխարհի գավաթի երկրորդ փուլ։ Եղել է մի քանի Իտալական և Իսպանական ակումբների մարզիչ։
Ներկայումս զբաղվում է «Ինտերի» հետախուզական աշխատանքներով։


== Կենսագրություն ==


=== Վաղ կարիերան ===
Սուարեսը ծնվել է Լա Կորունյայում, Գալիսիայ։ Ապրել է Ավենիդա դը Հերկուլեսում` Մոնթե Ալթոյի հարևանությամբ։ Նա սկսել է իր պրոֆեսիոնալ կարիերան 1949 թվականին, Լա Կորունյայի արքայական սպորտ ակումբի հետ և աշխատել է կրտսերների հետ, մինչ Լիգայի սկզբնախաղը Դեպորտիվոյի հետ, երբ 1953 թվականի դեկտեմբերի 6-ին 6-1 հաշվով հաղթանակը գրանցվեց ընդդեմ ՖԱ Բարսելոնայի։ Դեպորտիվոյի խաղի ժամանակ խաղընկերների կազմի մեջ էին Պահինոն և Արսենո Իգլեսիասը։ Խաղացել է 17 խաղ և խփել հաշվով 3 գոլ Դեպորտիվոյի համար` մնացած մրցաշրջանների ընթացքում։
1954 թվականին տեղափոխվել է ՖԱ Բարսելոնա, բայց 1954-55-ի շրջանը մեծմասամբ անցկացրել է` խաղալով Ազգային Լիգայում ընդգրկված ՍիԴի Իսպանական ֆուտբոլային ակումբում։


=== ՖԱ Բարսելոնա ===
1955-1961 թվականների նա արդեն ՖԱ Բարսելոնայի մշտական անդամն էր, որտեղ ընդգրկված էին այնպիսի ֆուտբոլիստներ ինչպիսիք էին Ladislao Kubala, Zoltán Czibor, Sándor Kocsis, Ramallets և Evaristo: 1959 թվականին Սուարեսը թիմի և մարզիչ Էլենիո Էռերայի հետ միասին կրկնակի անգամ շահեցին Լիգայի արքայական գավաթը, իսկ 1960-ին` Fairs Cup-ի գավաթը։ 1960 թվականին Սուարեսը ստացավ նաև «Ոսկե գնդակ» մրցանակը։ 1961 թվականին Եվրոպայի գավաթի համար մրցությունը եղավ վերջինը, որտեղ 3-2 հաշվով նրանք պարտություն կրեցին Բենֆիկա թիմից։


=== Ինտեր Միլան ===
1961 թվականին, երբ ՖԱ Բարսելոնան 250 միլլիոն իտալական լիրայով(£142,000) վաճառեց նրան Ինտեր Միլանը, Լուիս Սուարեսը դարձավ աշխարհի ամենահարուստ ֆուտբոլիստը։
Բեբեխովո

Բեբեխովո (ռուս.՝ Бебехово), գյուղ Ռուսաստանի Մոսկվայի մարզի Օզյորսկի շրջանի կազմում։
Բնակչությունը 2006 թվականին գրանցված տվյալներով կազմում էր 6 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Օնեքս

«Օնեքս», առցանց գնումների առաքման ծառայություն, որը ստեղծվել է 2015 թվականի օգոստոսին։
Ընկերությունը ունի պահեստ ԱՄՆ-ում, Ռուսաստանում, Մեծ Բրիտանիայում, Չինաստանում, ԱՄԷ-ում և Գերմանիայում։
Ընկերությունը նաև իրականացնում է բեռների, փաստաթղթերի փոխադրում ԱՄՆ և Ռուսաստան։


== Պատմություն ==
05/08/2015 - ONEX-Ի ՀԻՄՆԱԴՐՈՒՄ
12/05/2016 - ՌԴ ՊԱՀԵՍՏԻ ՄԵԿՆԱՐԿ
20/06/2016 - ՄԵԾ ԲՐԻՏԱՆԻԱՅԻ ՊԱՀԵՍՏԻ ՄԵԿՆԱՐԿ
2021 թվականին Օնեքս ընկերությունը բացվեց նաև Ուկրաինայում


== Smart լուծումներ ==
ONEX SMART WALL - արհեստական բանականությամբ օժտված առաքանիներ ստանալու համակարգ, որը տեղադրված է Օնեքսի գլխավոր գրասենյակում՝ Ցիտադել բիզնես կենտրոնում։
Smart Լockers- առաքանինները ստանալու համակարգ որոնք տեղադրված են Հայաստանի տարբեր վայրերում։


== Ծանոթագրություններ ==
Ռեզերվացիա

Ռեզերվացիաներ, ռեզերվատներ (լատիներեն՝ reservare — պահպանել), որոշ արևմտյան երկրներում արմատական բնակչության մնացորդներին բռնի բնակեցնելու համար հատկացված հողատարածություններ։
Ռեզերվացիաները գոյություն ունեն ԱՄՆ-ում, Կանադայում և Բրազիլիայում՝ հնդկացիների, Ավստրալիական Միությունում՝ Ավստրալիայի բնիկների, Հարավաֆրիկյան Հանրապետությունում՝ սևամորթ աֆրիկացիների համար։


== Ռեզերվացիաները ԱՄՆ-ում ==

ԱՄՆ-ում ռեզերվացիաներ վարում է 1842 թվականին ստեղծված՝ Հնդկացիների գործերի վերաբերյալ բյուրոն, որի գործունեությունը փաստորեն ուղղված է ռեզերվացիաների հողերի կրճատմանը (1887-1961 թվականների ընթացքում 138 միլիոն ակրից հասել է 43 միլիոն ակրի)։ Բյուրոն ռեզերվացիաների բնական հարստությունները մշակելու է հանձնում մասնավոր մոնոպոլիաներին։ 1950-ական թվականներին ԱՄՆ-ի կոնգրեսն ընդունեց ռեզերվացիաների վերացման ու դրանցից հնդկացիների արտաքսման մասին մի շարք օրենքներ։


== Ռեզերվացիաները Կանադայում ==

Կանադայում Հնդկացիների գործերի վերաբերյալ բաժինը (ստեղծվել է 1860 թվականից) նույնպես նպաստեց ռեզերվացիաների կրճատմանը և բնական հարստությունները մասնավոր մոնոպոլիաներին հանձնելուն։ 1966 թվականին ռեզերվացիաների մակերեսը 6 միլիոն ակր էր, որ համարվում էր 230 հազար հնդկացիների սեփականություն։ 1969 թվականին կանադական կառավարությունը հայտարարեց ռեզերվացիաները վերացնելու մտադրության մասին։


== Ռեզերվացիաները Ավստրալիայում ==
Ավստրալիայում ռեզերվացիաներ են անվանում բնիկներով բնակեցված տարածությունները, որոնցում մուտք գործելու իրավունք ունեն միայն կառավարական ծառայողներն ու հատուկ թույլտվություն ստացած անձինք։ Ամենաշատ ռեզերվացիաները գտնվում են Արևմտյան Ավստրալիայում, Քվինսլենդում և Հյուսիսային հողերում։ Որոշ ռեզերվացիաներում բնիկներն ապրում են ավանդական կենցաղով, այլ ռեզերվացիաներում նստակյաց են, կորցրել են տոհմացեղային կապերը և ապրում են վարձու աշխատանքով կամ բարեգործական ընկերություններից ու միսիաներից ստացած նպաստներով։


== Ռեզերվացիաները Հարավաֆրիկյան Հանրապետությունում ==

ՀԱՀ-ում ռեզերվացիաների տարածքը կազմում է երկրի մոտ 13%-ը, որտեղ բնակվում է աֆրիկացի բնակչության մոտ 1/3-ը (1983 թվականին)։ Աֆրիկացիները պաշտոնապես որոշ իրավունքներից օգտվում են միայն իրենց բնակության հողերում, երկրի այլ՝ «սպիտակ տերիտորիաներ» հայտարարված մասերում նրանց համար սահմանված է սոսկ «ժամանակավորապես լինելու» կարգավիճակ։ ՀԱՀ-ում ռեզերվացիաներն էժան և իրավազուրկ բանվորական ուժի աղբյուր են։ Ռեզերվացիաներ քշված հնդկացիները, աֆրիկացիները, Ավստրալիայի բնիկները պայքարում են խտրականության դեմ՝ ձգտելով իրենց իրավունքները վերահաստատել բռնագրավված հինավուրց հողերի վրա։
Էնտրամբասագուաս (քաղաք)

Էնտրամբասագուաս (իսպ.՝ Entrambasaguas (Cantabria)), քաղաք և մունիցիպալիտետ Իսպանիայում։ Մտնում է Կանտաբրիա պրովինցիայի, Կանտաբրիա ինքնավար համայնքի կազմի մեջ։ Մունիցիպալիտետը գտնվում է Տրասմիերա շրջանում։ Ընդգրկում է 43.2 կմ2 տարածք, բնակչությունը 4253 մարդ (2010 թվականի տվյալներով)։


== Բնակչություն ==


== Ծանոթագրություններ ==


== Արտաքին հղումներ ==
Պաշտոնական կայք
Entrambasaguas en Cantabria 102 municipios Archived 2016-03-03 at the Wayback Machine.
En Cantabria Infinita Archived 2008-06-27 at the Wayback Machine.
En Cantabria Joven Archived 2007-10-13 at the Wayback Machine.
Վեսթենդորֆ (Ալգոյ)

Վեսթենդորֆ (գերմ.՝ Westendorf), կոմունա Գերմանիայի Բավարիա երկրամասում։
Ենթարկվում է Շվաբիա վարչական շրջանին։ Գտնվում է Արևելյան Ալգոյ շրջանի կազմում։ Բնակչությունը՝ 1816 մարդ (ըստ 2010 թվականի դեկտեմբերի 31-ի տվյալների)։ Տարածքը՝ 11,93 կմ²։ Պաշտոնական կոդը՝ 09 7 77 182։


== Ծանոթագրություններ ==


== Արտաքին հղումներ ==
Պաշտոնական էջ
Բելի տաճար (Պալմիրա)

Բելի տաճար (արաբ․՝  معبد بل‎‎‎), տաճար Սիրիայի Պալմիրա քաղաքում՝ նվիրված գերագույն աստված Բելին։ Մտնում է Պալմիրայի ավերակների համակարգի մեջ, համարվում է քաղաքի գլխավոր սրբավայրը։ Ավերվել է 2015 թվականին։ Տաճարը արևելյան և անտիկ արևմտյան ճարտարապետության յուրօրինակ համադրություն է. նախագծվել է Մերձավոր Արևելքի ճարտարապետական սկզբունքների համաձայն, սակայն ճակատային մասը կառուցվել է հունական և հռոմեական տաճարների օրինակով։ Կառուցվել է Ք. հ. 32 թվականին (քաղաքի ամենահին շինություններից է)։
2015 թվականի օգոստոսի 30-ին «Իսլամական պետություն» ահաբեկչական խմբավորման անդամները տաճարի տարածքում պայթյուն են իրականացրել՝ գրեթե ամբողջությամբ ավերելով տաճարի կենտրոնական շինությունը։


== Էքստերիեր ==
Բելի տաճարը գտնվել է սրբավայրի ընդարձակ բակի կենտրոնում։ Այն զբաղեցրել է 64.050 մ² մակերեսով տարածք։ Պատերը զարդարված են եղել ոչ մեծ սյուներով։ Բակը բոլոր կողմերից շրջապատված է եղել ծածկած տարածքներով, որոնք հենվել են երկու շարք սյուների վրա։ Արևմտյան մասում գտնվել են գլխավոր դարպասները՝ զարդարված քանդակներով։


=== Բելի սրբավայրի գլխավոր տաճարը ===
Կառուցվել է սանդղահարթակային տարածքի վրա։ Կենտրոնական ուղղանկյունաձև կառույցը բոլոր կողմերից շրջապատված է եղել սյունաշարերով։ Տաճարի կենտրոնական մոտքը գտնվել է ոչ թե դիմային մասում, ինչպես ընդունված է եղել այդ ժամանակ, այլ երկայնաման մասում։ Մուտքը ընդգծվել է քարե աշտարակներով (պիլոն)։


== Ինտերիեր ==

Գլխավոր տաճարի ներքին տարածքը մեծ սրահ է եղել, որը չի բաժանվել պատերով կամ սյուներով։ Տաճարը լուսավորվել է հենց տանիքի տակ տեղադրված ուղղանկյունաձև բացվածքներից։ Կենտրոնում տեղադրված են եղել աստվածների արձաններ։ Նախկինում տաճարը ծածկված է եղել հարթ ծածկով, որից մինչ տաճարի վերջնական կործանումը ոչինչ չէր պահպանվել։ Պահպանվել էին միայն տանիք տանող անկյունային աստիճաններից հատվածներ։


== Պատկերասրահ ==

		
		
		
		
		
		
		
		


== Ծանոթագրություններ ==


== Արտաքին հղումներ ==
Բելի տաճար, Պալմիրա(չաշխատող հղում)
Ճանապարհորդական կայք նկարներով
Քլարկ շրջան (Միսսիսիպի)

Անվան այլ կիրառումների համար տե՛ս՝ Քլարկ շրջան (այլ կիրառումներ)Քլարկ շրջան (անգլ.՝ Clarke County), ԱՄՆ Միսսիսիպի նահանգի 82 վարչական միավորներից մեկը։ Ընդհանուր տարածությունը 1.790 կմ² է, բնակչությունը՝ 16.732 մարդ (2010 թ. տվյալներով)։ Շրջկենտրոնն է Քուիտմեն բնակավայրը։ Կազմավորվել է 1833 թ.։


== Ծանոթագրություններ ==
Սան Միգելի ամրոց (այլ կիրառումներ)

Սան Միգելի ամրոց, կարող է վերաբերվել՝

Սան Միգելի ամրոց, պաշտպանական կառույց Իսպանիայի Ալմունյեկար քաղաքում։
Սան Միգելի ամրոց, պաշտպանական կառույց Անգոլայի Լուանդա քաղաքում։
Զարդիդարա (գետակ)

Անվան այլ կիրառումների համար տե՛ս՝ Զարդիդարա (այլ կիրառումներ)Զարդիդարա, գետակ Արաքսի ավազանում, Արփայի աջակողմյան վտակը։ Մայր գետին է միանում Նախիջևանի ԻՀ Վերին Տանձիկ գյուղի մոտ։ Այժմ գտնվում է Վայոց ձորի Արենի գյուղի հարավ-արևմուտքում։ Արևմտահայերեն տառադարձությամբ՝ Զարտիտերե։


== Ծանոթագրություններ ==
Կաքավաձոր (Կոտայք)

Կաքավաձոր, թաղամաս Կոտայքի մարզի Հրազդան քաղաքում, որը նախկինում եղել է գյուղ։ Պետության տարածքային փոփոխությունների մասին ՀԽՍՀ Գերագույն խորհրդի 1963 թվականի հունվարի 12-ի որոշմամբ Հրազդան քաղաքի կազմում միավորվել են Աթարբեկյան, Կաքավաձոր, Ջրառատ և Մաքրավան գյուղերը։
Կաքավաձորից հյուսիս գտնվում են Սուրբ Աստվածածնի ավերակները, Վերին Վանքի մատուռը և բլրի վրա գտնվող գերեզմանատանը (հյուսիս-արևմուտք) մատուռը։


== Պատկերասրահ ==

		


== Տես նաև ==
Կոտայքի մարզ


== Ծանոթագրություններ ==
Երեմիսի լեռնանցք

Երեմիսի լեռնանցք, լեռնանցք Հայաստանի Սյունիքի մարզում, Զանգեգուրի լեռևահամակարգում, Որոտան գետի աջափեյակում, Ույծ գյուրլից 4 կմ հարավ-արևելք։ Բարձրություն 2092 մ։ 


== Ծանոթագրություններ ==
Կոլոդնիցա (գյուղ, Կովելի շրջան)

Կոլոդնիցա (ուկրաիներեն՝ Колодниця), գյուղ Ուկրաինայի Վոլինի մարզի Կովելի շրջանում։ Հիմնադրվել է 1583 թվականին։
2001 թվականի տվյալներով Կոլոդնիցա գյուղում բնակվում էր 199 մարդ։ Բնակավայրը զբաղեցնում է 0,062 կմ² տարածք։ Բնակչության խտությունը կազմում էր 3209,68 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Շյոնեֆելդ (Բրյուսով)

Անվան այլ կիրառումների համար տե՛ս՝ Շյոնեֆելդ (այլ կիրառումներ) Շյոնեֆելդ  (գերմ.՝ Schönfeld (Amt Brüssow)), կոմունա Գերմանիայի Բրանդենբուրգ երկրամասում։
Գտնվում է Ուկերմարկ շրջանի կազմում։ Բնակչությունը կազմում է 633 մարդ (ըստ 2010 թվականի դեկտեմբերի 31-ի)։ Տարածքը կազմում է 29,03 կմ²։ Պաշտոնական կոդ՝  12 0 73 520։


== Ծանոթագրություններ ==


== Արտաքին հղումներ ==
Պաշտոնական կայք
Դամոկլոիդ

Դամոկլոիդ, Արեգակնային համակարգի երկնային մարմիններ, որոնք ունեն գիսաստղերի նման ուղեծրեր (մեծ էքսցենտրիսիտետ և խավարածրի հարթության նկատմամբ թեքում), բայց չեն ցուցաբերում գիսաստղերի նման ակտիվություն, չեն ունենում վարս կամ պոչ։ Իրենց անվանումը դամոկլոիդները ստացել են այս դասի առաջին հայտնաբերված ներկայացուցչի անունից՝ (5335) Դամոկլես աստերոիդից։ 2010 թվականի հունվար ամսվա տվյալներով հայտնի են 41 դամոկլոիդ։
Դամոկլոիդներն ունեն համեմատաբար փոքր չափեր, նրանցից ամենամեծը՝ 2002 XU93, ունի 72 կմ տրամագիծ։ Նրանցից չորսի ալբեդոի չափումները (0,02 - 0,04) ցույց տվեցին, որ դամոկլոիդները հանդիսանում են Արեգակնային համակարգի ամենամութ մարմիններից մեկը, այնուամենայնիվ ունեն կարմրավուն երանգ։ Մեծ էքսցենտրիստների պատճառով նրանց ուղեծրերը չափազանց ձգված են, ապոհելիում նրանք գտնվում են Ուրանից հեռու (մինչև 571,7 ա. մ. 1996 PW-ի դեպքում), իսկ պերիհելիում - Յուպիտերից մոտ, իսկ երբեմն նույնիսկ Մարսից։
Համարվում է, որ դամոկլոիդները հանդիսանում են գիսաստղերի միջուկներ, նման Հալլեյի գիսաստղին, ծագել են Օորտի ամպում և կորցրել են իրենց ցնդող նյութերը։ Այս հիպոթեզը համարվում է ճշմարտացի, քանզի բավականին շատ մարմինների մոտ, որոնք ի սկզբանե համարվում էին դամոկլոիդներ, հետագայում հայտնաբերվեցին վարսեր և դասեցին նրանց գիսաստղերի դասին։ Մեկ այլ համոզիչ փաստն այն է, որ դամոկլոիդների մեծամասնության ուղեծրերը չափազանց թեքված են խավարածրի հարթությանը, երբեմն ավելին քան 90 աստիճանը, այսինքն նրանցից որոշները պտտվում են Արեգակի շուրջ մեծ մոլորակների պտույտի ուղղության հակառակ ուղղությամբ, որը խիստ տարբերում է նրանց աստերոիդներից։ Այսպիսի մարմիններից առաջինը, որը հայտնաբերվել է 1999 թվականին, անվանվել է (20461) Դիորետսա - «աստերոիդ» բառը հակառակ ընթերցմամբ։


== Արտաքին հղումներ ==
David Jewitt. The Damocloids
(8427) 1997 TH17

(8427) 1997 TH17, աստերոիդ աստերոիդների հիմնական գոտում։ Հայտնաբերվել է 1997 թվականի հոկտեմբերի 6-ին Յոշիսադա Սիմիձուի և Տակեշի Ուրատայի կողմից Նաչի-Կացուուրայում։
Միջին հեռավորությունը Արեգակից կազմում է 3,085425 ա. մ., առավելագույնը մոտենում է 2,8085 ա. մ. հեռավորության վրա և հեռանում 3,3623 ա. մ.։ Արեգակի շուրջ մեկ ամբողջական պտույտ է կատարում 1979,57 երկրային օրվա ընթացքում, իր ուղեծրով շարժվելով միջինում 0,181858 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 10,55° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(8427) 1997 TH17 աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ակքան

Ակքան, (լատ.՝ Dipsacus), սանրափուշ, հովվի սանր, ակքանազգիների ընտանիքի երկամյա, հազվադեպ՝ միամյա խոտաբույսերի ցեղ։ Հայտնի է 15 այլ տվյալներով՝ 20, ՀՀ-ում՝ 3 տեսակ ակքան կտրտված (D. laciniatus), ակքան մազոտ (D. pilosus), ակքան խոզանավոր (D. strigosus)։ Աճում է ստորին, միջին և վերին լեռնային գոտիների թփուտներում, մացառուտներում, անտառներում, խոնավ վայրերում, որպես մոլախոտ՝ Արարատի, Տավուշի, Լոռու, Սյունիքի, Արագածոտնի, Գեղարքունիքի և այլ մարզերի ցանքատարածություններում։
Ցողունը փշապատ է, բազմանիստ, բարձրությունը՝ 0,5 - 2 մ։ Տերևները հակադիր են, ամբողջաեզր կամ փետրաձև կտրտված։ Ծաղկաբույլը գնդաձև կամ երկարավուն գլխիկ է, ծաղիկները՝ բաց մանուշակագույն կամ սպիտակավուն։ Ծաղկում է հունիս-սեպտեմբերին։ Պտուղը քառանիստ սերմնապտուղ է։ Դեղաբույս է․ պարունակում է ալկալոիդներ, սապոնիններ, ներկանյութեր։
Բոբրիկ (գյուղ, Գադյաչի շրջան)

Անվան այլ կիրառումների համար տե՛ս՝ ԲոբրիկԲոբրիկ (ուկրաիներեն՝ Бобрик), գյուղ Ուկրաինայի Պոլտավայի մարզի Գադյաչի շրջանում։ Հիմնադրվել է 1790 թվականին։
2001 թվականի տվյալներով Բոբրիկ գյուղում բնակվում էր 791 մարդ։ Բնակավայրը զբաղեցնում է 4299 կմ² տարածք։ Բնակչության խտությունը կազմում էր 184 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Սոփո Նիժարաձե

Սոփո Նիժարաձեն (վրաց.՝ სოფო ნიჟარაძე, ռուս.՝ София Нижарадзе, փետրվարի 6, 1986(1986-02-06), Թբիլիսի, Վրացական ԽՍՀ, ԽՍՀՄ), վրացի երգչուհի, դերասանուհի և երգահան է, որ ներկայացնելու է Վրաստանը Եվրատեսիլ 2010 թվականին Օսլոյում «Shine» («Փայլ») երգով։


== Կեսնագրություն ==
Ծնվել է Թբիլիսիում, Սովետական Վրաստանում։ Սոփոն գերազանց ավարտել է երաժշտական համալսարանը և հաճախել Գնեսինների անվան ռուսական երաժշտական ակադեմիան։ Տասնմեկ տարեկանում ընտրվել է ֆրանսիացի լրագրող Բերնար Պիվոյի կողմից կատարելու ֆրանսիական «Douce France» («Փափուկ Ֆրանսիա») երգը, TV5 Փարիզում։ Տասնյոթ տարեկանում, Սոփոն շահել է մի քանի միջազգային մրցանակներ երիտասարդ երգչուհիների համար, ներառյալ «Բրավո, Բրավիսիմո» մրցանակը Մինի Լա Սկալա, Իտալիայում։ Նա մասնակցել է մի քանի փառատոների Ռուսաստանում, Թուրքիայում, Իտալիայում, Լատվիայում և Վրաստանում։
2001 թվականից ի վեր, Նիժարաձեն վրացական ազգային ֆիլհարմոնիայի մենակատար է։ 2003 թվականին, նա կատարել է Ջուլիետայի դերը (Ռոմեո և Ջուլիետա) ռուսական ակադեմիական երաժշտական թատրոնում։ 2004 թվականին, գլխավոր դեր է ստացել Ժերար Պրեսգուրվիչի երաժշտական թատրոնում։ 2005 թվականին, Սոփոն հաջողության է հասել «Նոր Ալիք» փառատոնում Յուրմալայում (Լատվիա)։
Սոփոն գրում է երգեր վրացերենով, ռուսերենով և անգլերենով։


== Դերեր ==
Երաժշտական թատրոն Svadba Soek (Կետեվան - գլխավոր դեր)
Երաժշտական թատրոն Ռոմեո և Ջուլիետա - Ջուլիետա
Երաժշտական թատրոն Hello, Dolly


== Ալբոմներ ==
"Where are you..." (2008)My Dream
Every Moment
Where Are You...
Leave Me Alone
I'm Running Away
Over and Over
Leave Me Alone (rmx)
Over and Over (rmx)


== Աղբյուրներ ==


== Արտաքին հղումներ ==
Սոֆո Նիժարաձեյի պաշտոնական MySpace-ը
Սաղրաշենի

Սաղրաշենի (վրաց.՝ საღრაშენი), գյուղ Վրաստանում։ Գտնվում է Քվեմո Քարթլիի մարզի Թեթրի Ծղարոյի շրջանում։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 176 մարդ։


== Ծանոթագրություններ ==
Պրեդիգերկիրխեի տաճար

Պրեդիգերկիրխեի տաճար (Քարոզչի տաճար), բողոքական եկեղեցի է Գերմանիայի Էրֆուրտ քաղաքում։ Մտնում է Դոմինիկյան միաբանության Պրեդիգերկլոստեր վանական համալիրի մեջ։ Տաճարն ի սկզբանե կառուցվել է Դոմինիկյան միաբանության կողմից 13-րդ դարում, երբ վանահայրը միջնադարյան աստվածաբան, փիլիսոփա և միստիկ Մայստեր Էքհարթն էր։ Տաճարը դարձավ բողոքականների եկեղեցի միայն ռեֆորմացիայից հետո։ Կառույցի նախնական տեսքը ձևափոխվեց 1340–50 թվականներին, իսկ զանգակատունը կառուցվեց 1447-1488 թվականների միջև։ Մոտ 1806 թվականին Պրեդիգերկիրխեի տաճարն օգտագործվել է որպես ռազմագերիների ճամբար, ինչի հետևանքով բավականին տուժել է ինտերիերը։ Շուրջ քսան տարի անց կատարվել են վերանորոգումներ։ Տաճարի առաջին երգեհոնը տեղադրվել է 1567 թվականին, որը պատրաստել էր Հայնրիխ ֆոն Կոմպենիուս դեր Ալտերեն։ Նրա թոռ Լյուդվիգ Կոմպենիուսը պատրաստում է նոր, բարոկկո ոճի երգեհոն 1650 թվականին։ Այն քաղաքի ամենամեծ և ամենաթանկարժեք երգեհոնն էր։ Այսօր եկեղեցում օգտագործվում է 1978 թվականին պատրաստված Schuke երգեհոն։
Մանղալ

Մանղալ (от արաբ․՝ مَنْقَل‎‎ [manqal], ադրբ.՝ manqal, վրաց.՝ მაყალი , պարսկերեն՝ منقل , հայերեն՝ մանղալ, թուրքերեն՝ mangal), Մերձավոր Արևելքի ժողովուրդների մոտ կերակուր պատրաստելու համար նախատեսված կրակարան։ Դասական տեսակներից հիմնականներն ունենաում են մետաղյա հորիզոնական փռվածքով ոտքեր, տեղափոխման համար նախատեսված բռնակներ և կափարիչ։


== Նկարագրություն ==

Մանղալի ներսում դնում են են ածուխով (փայտածուխով) լի պղնձե կամ կավե տարա։ Կափարիչը ունի հարթ գագաթ, որի վրա կարող են նաև տաքացնել կերակրատեսակներ։ Կերակուր պատրաստելիս կափարիչը հանվում է, և կաթսաները դրվում են տաք ածխի վրա։ Երբեմն մանղալը ծածկում են ծածկոցներով, որոնց տակ տաքանում են։ Լավ է օգտագործել թուջե մանղալներ, որոնք երկարակյաց են և երկար ժամանակ պահպանում են ջերմությունը։
Գոյություն ունեն նաև այսպես կոչված սեղանի գրիլներ, որոնց հիմքում ընկած է խորովածի սարքին նման գրիլի սարք, որը ջեռուցվում է ոչ թե ածուխի, այլ բնական գազի միջոցով։ Սա թույլ է տալիս օգտագործել մանղալը միևնույն ժամանակ մի քանի կերակրատեսակներ պատրաստելու համար, օրինակ` պատրաստել խորովածը խավարտով։
Նախկին ԽՍՀՄ հանրապետություններում մանղալ հաճախ անվանում են այրվող ածուխ ստանալու և տապակած միս (խորոված) պատրաստելու ցանկացած հարմարանք։ Սովորաբար սա մետաղական տուփ է, արդյունաբերական կամ տնային ոտքերով։ Կան նաև արշավային ծալովի մանաղալներ, որոնցից մի քանիսը մեկանգամյա օգտագործման են, քանի որ ուժեղ ջեռուցման պատճառով այրվում են, և դրանց ամրացումները առանձնանում են։ Դրոշմված փխրուն նմուշները լայն տարածում ունեն, դրանք սովորաբար ամուր չեն՝ մետաղի բարակության պատճառով, բայց դրանք թեթև քաշով են, փոքր չափսերով և, որպես կանոն, ցածր գին ունեն։


== Դասակարգում ==
Ըստ նյութի` մետաղ, աղյուս (քար)։
Ըստ ձևվածքի` ստացիոնար, կիսաստացիոնար, ծալովի, փլուզվող (շարժական)։


== Էլեկտրական մանղալ ==
1970-ականներից մինչև 1980-ական թվականները տնային պայմաններում խորոված պատրաստելու համար լայնորեն տարածված էին էլեկտրական մանղալները։ Միս խորովելու համար ջեռուցումն իրականացվում էր էլեկտրական պարույրից (Տեներից), իսկ Շամփուրները ավտոմատ պտտվում էին Էլեկտրաշարժիչների օգնությամբ։ Էլեկտրական մանղալները կենցաղում դեռևս գործածությունից դուրս չեն եկել։

		
		
		
		
		


== Տես նաև ==
Շամփուր
Գրիլ
Օջախ


== Ծանոթագրություններ ==
Էնկոմի

Էնկոմի (հուն․՝ Ακανθού, թուրքերեն՝ Tatlısu), գյուղ Կիպրոսի Հանրապետության Ֆամագուստայի շրջանի հարավարևմտյան մասում։ Գյուղը դե ֆակտո գտնվում է Հյուսիսային Կիպրոսի Թուրքական Հանրապետություն կոչվող պետության վերահսկողության ներքո։ Ըստ 2011 թվականի տվյալների գյուղի բնակչությունը կազմել է 2.645 մարդ, մեծամասնությունը թուրք կիպրացիներ են։ Մինչ 1974 թվականի թուրքական ներխուժումը գյուղի հիմնական բնակիչները հույն կիպրացիներն էին։


== Ժողովրդագրություն ==


== Ծանոթագրություններ ==
Պուրպուրովկա

Պուրպուրովկա (ուկրաիներեն՝ Пурпурівка), գյուղ Ուկրաինայի Կիրովոգրադի մարզի Նովոմիրգորոդի շրջանում։
2001 թվականի տվյալներով Պուրպուրովկա գյուղում բնակվում էր 456 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Օզերկի (գյուղ, Կարաիդելսկի շրջան)

Անվան այլ կիրառումների համար տե՛ս՝ ՕզերկիՕզերկի (ռուս.՝ Озерки, բաշկիրերեն՝ Озерки), գյուղ Ռուսաստանի Բաշկորտոստան հանրապետության Կարաիդելսկի շրջանի կազմում։
Բնակչությունը 2009 թվականին գրանցված տվյալներով կազմում էր 463 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Աշոտ Չախոյան

Աշոտ Ռուդոլֆի Չախոյան (օգոստոսի 10, 1972(1972-08-10) - հունվարի 31, 1994(1994-01-31)), իրավագետ, գործարար, Արցախյան ազատամարտի մասնակից։


== Կենսագրություն ==
Աշոտ Ռուդոլֆի Չախոյանը ծնվել է 1972 թվականի օգոստոսի 10-ին։ Ավարտել է Խաչիկ Դաշտենցի անվան թիվ 114 միջնակարգ դպրոցը։ 1991 թվականին ընդունվել է «Գալիք» համալսարանի իրավագիտության և մենեջմենթի բաժինը։


== Արցախյան պատերազմ ==
Մասնակցել է Խնձորեսկի, Կոռնիձորի պաշտպանական, Մարտակերտի, Քարվաճառի ազատագրական մարտերին։ 1994 թվականի հունվարի 31-ին Քարվաճառի բարձունքներից մեկում Աշոտը զոհվեց՝ փրկելով ընկերների կյանքը։ Զորամասում ստեղծվել է նրա անունով «Փառքի անկյուն», նրա անունը գրվել է «Հավերժ ապրողների» անվանացանկում։ 2016 թվականի դեկտեմբերի 6-ին Խաչիկ Դաշտենցի անվան թիվ 114 ավագ դպրոցում տեղադրվել է Աշոտ Չախոյանի կիսանդրին։ Կիսանդրին սկսել է ստեղծել Ազատ Հարությունյանը, իսկ ավարտին է հասցրել Վիլյամ Պետրոսյանը։


== Պարգևներ ==
ՀՀ նախագահի 1997 թվականի սեպտեմբերի 20-ի հրամանագրով սերժանտ Աշոտ Չախոյանը պարգևատրվել է «Արիության» մեդալով։


== Ծանոթագրություններ ==
Հեքիաթների հեքիաթ (մուլտֆիլմ)

«Հեքիաթների հեքիաթ», Յուրի Նորշտեյնի մուլտիկպլիկացիոն ֆիլմն է։ Անվանումը Նազիմա Խիտմետի "Հեքիաթների հեքիաթ" ստեղծագործությունից։ Ֆիլմում օգտագործված են Բախի և Մոցարտի աշխատանքները, ինչպես նաև երեսունականների հանրաճանաչ երաժշտություններ։


== Ստեղծողները ==


== Մրցանակներ ==
Առաջին մրցանակ Դուշամբեի 18–րդ Համախորհրդային կինոֆեստիվալում՝ 1980 թվ․
1980 թվականին Գրան–Պրի ՄԿՖ (МКФ) մրցանակ Լիլլեում՝ Ֆրանսիա
Միջազգային հավելավճար՝ 1980
Նորդի դեպարտամենտի հավելավճար՝ 1980
Օբերխաուզենի միջազգային կինոակումբի կողմից մրցանակ՝ 1980
«Գրան–Պրի» Զագրեբի V МКФ–ում՝ 1980
Օտտավայում հավելավճար՝ 1980
1984 թվականին Լոս–Անջելեսում անցկացված միջազգային հարցումների արդյունքում ճանաչվել է «Բոլոր ժամանակների լավագույն անիմացիոն ֆիլմ»
2003 թվականին Տոկիոյում անցկացված 150 լավագույն անիմացիոն ֆիլմերը բոլոր ժամանակների՝ աշխարհում և Տոկիոյում, ստացել է «Անիմացիոն ֆիլմ համար երկու» մրցանակը(առաջին տեղում Նորշտեյնի «Ոզնին մշուշում» ֆիլմը)


== Երաժշտություն ==
Բախի 1, № 8 es-moll (BWV 853) կլավիրը, Ռիխտերի կատարմամբ
Մոցարտի № 4 in G major, II Andante (К.41)–ը Ալեքսեյ Լյուբիմովայի կատարմամբ
«Հոգնած արև» – Յեժի Պետերսբուրգսովի «Վերջին կիրակին» տանգոյից


== Վերաթողարկում DVD տարբերակով ==
Մուլտֆիլմը DVD տարբերակի վրա լույս է տեսել «Masters of Russian Animation Volume 3»–ի կողմից։
Հակոբ Նարկիլեճյան

Հակոբ Նարկիլեճյան  (1880 - անհայտ), հայ բժիշկ, դեղագործ, հանրային գործիչ։


== Կենսագրություն ==
Հակոբ Նարկիլեճյանը ծնվել է մոտ 1880 թվականին։ 1900 թվականին ավարտել է Կոստանդնուպոլ­սի Կալաթասերայի «Մեք­թեբ-ի Սուլ­թա­նիե» բարձրագույն վարժարանը։ 1904 թվականին ավարտել է Կ. Պոլսի Օսմանյան դեղագործարան վարժարանը և դեղագործ աշխատել։ Կ. Պոլսի Օսմանբեյ թաղամասում (Շիշլիի մոտ) ունեցել է սեփական դեղատուն և պատրաստել «Fitinli Maksut Surubu», «Terpestezin Ampulleri» դեղերը։ Եղել է հանրային գործիչ։ 1914 թվականին Առա­ջին հա­մաշ­խար­հա­յին պա­տե­րազ­մի ժամանակ զորակոչվել է օսմանյան բանակ և զինվորական դեղագործ ծառայել։
1915 թվականի ապրիլին 11-13 (24-26)-ի ընթացքում, լինելով զինվորական ծառայության մեջ, բանտարկվել է Կ. Պոլսի կենտրոնական բանտում։ Թուրք ոստիկանը նրան Կ. Պոլսի Հայտար փաշայի Ա. սպասասրահից արտաքնոց տանելով որպես նվաստացում պոկել է նրա զինվորական համազգեստի նշանները։ Այնուհետև աքսորվել է Չանղըրը։ Անունը փորագրվել է Չանղըրըի բանտում հավաքված համրիչի 99 հատիկներից մեկի վրա։ Եղել է Չանղըրըից ազատված 5 հոգանոց առաջին խմբի կազմում։
Մեծ Եղեռնից հետո վերապրել է։
1949-1951 թվականներին եղել է սբ. Փրկիչ ազգային հիվանդանոցի հոգաբարձուների խորհրդի անդամ։


== Գրականություն ==
Պալաքեան Գրիգորիս ծ. վրդ., Հայ գողգոթան, Վիեննա, 1922։
Կարոյեան Գասպար, Մեծ Եղեռնի նահատակ հայ բժիշկները (անոնց պատգամները), Պոսթոն, 1957։
այ Եղեռնը, Բ տպագրութիւն, Պէյրութ, 1978, 171 էջ
Պալաքյան Գրիգորիս ծ. վրդ., Հայ գողգոթան, Երևան, 1991։
Յարման Արսեն, Հայերը օսմանյան առողջապահության ծառայության մեջ և պատմություն սուրբ Փրկիչ հայոց հիվանդանոցի (թուրքերեն), Ստամբուլ, 2001։
Ավագյան Կարինե, Եղեռնահուշ մասունք կամ խոստովանողք և վկայք խաչի, Երևան, 2002։
Ավագեան Կարինէ, «Չան­ղը­րըի 1915 թ. ապ­րի­լի 11, Յի­շա­տակ»… Թանգարանային ցուցանմոյշը, «Հան­դէս Ամ­սօ­րե­այ», 2008, հ. 1-12
Իսկահատեան Հարութիւն, Վկայարան Հայկական Ցեղասպանութեան, Գիրք Բ., Պէյրութ, 2011, 352 էջ


== Աղբյուրներ ==
Հարություն Մինասյան,  Օսմանյան կայսրությունում և Թուրքիայի Հանրապետությունում բռնաճնշումների և ցեղասպանության ենթարկված հայ բժիշկներ, Երևան, «Լուսաբաց», 2014 — 520 էջ։
Ռազմիկ Մանսուրյան

Ռազմիկ Մանսուրյան (ապրիլի 23, 1958(1958-04-23)), հայ երգիչ, կինոդերասան։


== Կենսագրություն ==
Ռազմիկ Մանսուրյանը ծնվել է 1958 թվականին։ Ավարտել է Երևանի Կոմիտասի անվան պետական կոնսերվատորիայի օպերայի երգի բաժինը։ Աշխատել է Երևանի Ալեքսանդր Սպենդիարյանի անվան օպերայի և բալետի պետական թատրոնում։
Բնակվում և ստեղծագործում է ԱՄՆ-ում։


== Ֆիլմեր ==


== Ընտանիք ==
Կին՝ Լուսինե Քեչեջյան
Դուստրեր՝ Երանուհի և Վարդուհի


== Ծանոթագրություններ ==


== Արտաքին հղումներ ==
Ռազմիկ Մանսուրյան, «Զինվորի պատգամը»
Razmik Mansourian Arbat Concert 2015
Սի՛րտ (քառյակ)

«Սի՛րտ», Հովհաննես Թումանյանի քառյակներից:Հեղինակը հավանաբար այն գրել է 1919 թվականին։


== Պատմություն ==
Եղիշե Չարենցի անվան գրականության և արվեստի թանգարանում պահվում է քառյակի մեկ ինքնագիր։ Առաջին անգամ այն տպագրվել է Երևանում լույս տեսած «Սովետական գրականություն» ամսագրում՝ 1942 թվականի № 5-6 համարի 68-րդ էջում, այնուհետև՝ Հովհաննես Թումանյանի երկերի ժողովածուի 1-ին հատորի 544-րդ էջում։
Տպագրվում է ինքնագրից։


== Ծանոթագրություններ ==
Պարոն Աստվածատուրի խաչքար (Դարի գլուխ, Գավառ)

Աստվածատուրի խաչքար, գտնվում է Հայաստանի Գեղարքունիքի մարզի Գավառ քաղաքի հյուսիսարևելյան հատվածում՝ «Դարի գլուխ» ամրոցի տարածքում գտնվող Սուրբ Ստեփանոս մատուռի գերեզմանոցի արևմտյան մասում՝ պատվանդանին։ Զույգ խաչքարերից ձախակոմյանը։ Հաշվառված է Հայաստանի պատմության և մշակույթի անշարժ հուշարձանների պետական ցանկում (5.1/2.1.28)։


== Տեղադրություն ==
Խաչքարն կանգնեցված է Գավառ քաղաքի հյուսիսարևելյան հատվածում՝ «Դարի գլուխ» ամրոցի տարածքում գտնվո Սուրբ Ստեփանոս մատուռի գերեզմանոցի արևմտյան մասում, պատվանդանին։ Զույգ խաչքարերից ձախակոմյանը։


== Քանդակ ==
Խաչքարի կենտրոնական խաչի թևերի տակ թռչնակների քանդակներ են, քիվին մարդի դիմաքանդակ։


== Վիմական արձանագրություն ==
Խաչքարը քիվին առկա է 4 տող վիմական արձանագրություն.

ՍԲ ՆՇԱՆՍ ՏԷՐՈՒՆԱԿԱՆ ՊԱՀԱՅ
Պ[Ա]Ն Է Պ[Ա]Ր[Ո]Ն ԱԾԱՏՈՒՐԻՆ ՅՍ ՔՍ
ՏՐ ԱԾ ԱՌԱՔԵ[Լ] ՄԵԼՔՍԷԹ
ԹՎ ՌԻՋՀամաձայն արձանագրության խաչքարը կանգնեցվել է 1577 թվականին՝ պարոն Աստվածատուրի հիշատակին, Առաքելն ու Մելիքսեթ կազմողների կողմից։ 


== Տես նաև ==
Գավառ
Շաղուպաթ աղու խաչքար (Դարի գլուխ, Գավառ)
Գոհարի խաչքար (Դարի գլուխ, Գավառ)
Ովանես իրիցի խաչքար (Դարի գլուխ, Գավառ)
Ստեփանոսի և Պետրոսի խաչքար (Դարի գլուխ, Գավառ)


== Ծանոթագրություններ ==
Bugatti Divo

Bugatti Divo, սպորտային ավտոմեքենա Bugatti   ավտոարտադրողից։ Ավտոմեքենան կոչվել է ի պատիվ ավտոմրցարշավորդ Ալբերտ Դիվոյի, որը  մասնակցել է մրցարշավների Bugatti թիմի կազմում 1920-ական թվականներին և երկու անգամ հաղթել Targa Florio մրցարշավում։ 
Ավտոմեքենան ոգեշնչվել է Bugatti Type 57SC Atlantic-ից, դիզայնի հայեցակարգը վերցված է  Bugatti Vision Gran Turismo-ից, մեքենայի հիմնական նշանակությունը բարձր արդյունքներն են ավտոմրցաշավարանում։ Մեքենայի արտաժայթքման համակարգը փոխվել է, առկա են քառակազմ արտաժայթքման խողովակներ։ Հետևի ֆիքսված հակաթևի լայնությունը 1,8 մետր է, ինչը 23 %-ով ավելի լայն է, քան Veyron-ի հակաթևի համապատասխան ցուցանիշը  (որի մոտ այն տեղաշարժվող է)։  
Bugatti-ում նախտեսվել է արտադրել 40 ավտոմեքենա, որոնք արտադրվել են ընկերության հիմնական ֆաբրիկայում։ Բոլոր 40 ավտոմեքենաները  վաճառվել են նախապատվերով  Bugatti Chiron-ի սեփականատերերին դեռ ազատ վաճառքի սկվելուց առաջ։


== Ծանոթագրություններ ==
(9504) Լիոնել

(9504) Լիոնել (անգլ.՝ Lionel), աստերոիդ աստերոիդների հիմնական գոտում։ Հայտնաբերվել է 1973 թվականի սեպտեմբերի 29-ին Կոռնելիս վան Հաուտենի, Ինգրիդ վան Հաուտեն-Գրունևելդի և Թոմ Գերելսի կողմից Պալոմարում։
Միջին հեռավորությունը Արեգակից կազմում է 2,947596 ա. մ., առավելագույնը մոտենում է 2,7192 ա. մ. հեռավորության վրա և հեռանում 3,176 ա. մ.։ Արեգակի շուրջ մեկ ամբողջական պտույտ է կատարում 1848,42 երկրային օրվա ընթացքում, իր ուղեծրով շարժվելով միջինում 0,194761 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,39° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(9504) Լիոնել աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
J.C.Staff

J.C.Staff Co., Ltd.-ը (ճապ.՝ 株式会社ジェー・シー・スタッフ Kabushiki gaisha Jē Shī Sutaffu, J և C տառերը նշանակում են «Japan Creative» {{lang-hy|ստեղծարար Ճապոնիա), ճապոնական անիմացիոն ստուդիա է, որ հիմնադրվել է 1986 թվականի հունվարին` Տոմոյուկի Միյատայի շնորհիվ (նախկինում աշխատել է Tatsunoko Production-ում)։ Ընկերության առաջին արտադրանքը 1987 թվականին թողարկվախ «Yōtōden» անիմե է։ Ընկերությունը հայտնի է բազում անիմեներով, ինչպիսին են` «Slayers»-ը, «Revolutionary Girl Utena»-ն, «Excel Saga»-ն, «Shingetsutan Tsukihime»-ն, «Shakugan no Shana»-ն, «A Certain Magical Index»-ը, «A Certain Scientific Railgun»-ը, «Honey and Clover»-ը, «Alien Nine»-ը, «Azumanga Daioh»-ը, «]]Toradora!]]»-ն, «]]Zero No Tsukaima]]»-ն, «Ikki Tousen»-ը, «Sakurasou no Pet na Kanojo»-ն և «Betrayal Knows My Name»-ը։ Սկսած 2005 թվակականից նրանց թողարկած անիմեների ռեժիսորներն են Տակահաշի Վատանաբեն, Կենիչի Կասայը և Յոշիակի Իվասակին։


== Անիմե ==


== Ծանոթագրություններ ==
Ռադչենկի (գյուղ, Միրգորոդի շրջան)

Ռադչենկի (ուկրաիներեն՝ Радченки), գյուղ Ուկրաինայի Պոլտավայի մարզի Միրգորոդի շրջանում։
2001 թվականի տվյալներով Ռադչենկի գյուղում բնակվում էր 207 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Կրսնոբորսկի շրջան

Կրսնոբորսկի շրջան (ռուս.՝ Красноборский муниципальный район), մունիցիպալ շրջան Ռուսաստանի Դաշնության Արխանգելսկի մարզում։
Ստեղծվել է 1924 թվականին։ Վարչական կենտրոնը՝ Կրասնոբորսկ։


== Աշխարհագրություն ==
Շրջանի տարածքի մակերեսը կազմում է 9470 կմ²։


== Բնակչություն ==
2011 թվականի մարդահամարի արդյունքներով շրջանում բնակվում էր 13764 մարդ։ Բնակչության խտությունը կազմում էր 1,45 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Գայզենֆելդ

Գայզենֆելդ  (գերմ.՝ Geisenfeld), կոմունա Գերմանիայում՝ Բավարիա երկրամասում՝ Իլմեի Պվաֆենհոֆեն շրջանում։
Ենթարկվում է Իլմեի Պվաֆենհոֆեն շրջանին։ Բնակչությունը կազմում է 9966 մարդ (դեկտեմբերի 31, 2010) ։ Զբաղեցնում է 88,33 կմ² մակերես։ Պաշտոնական կոդ՝ 09 1 86 122։


== Ծանոթագրություններ ==


== Արտաքին հղումներ ==
Պաշտոնական կայք
Կամբյուսեսի դատը

Կամբյուսեսի դատը (հոլ.՝ Het Oordeel van Cambyses) կամ Ծախված դատավորին մաշկելը, նիդերլանդացի նկարիչ Գերարդ Դավիդի 1498 թվականին նկարած երկպատկերը։ Նկարվել է Բրյուգեի քաղաքապետարանի դատական նիստերի դահլիճի համար։ Նկարի նպատակն էր հիշեցնել, որ հարկավոր է արդար դատել։ Ներկայումս ցուցադրվում է Բրյուգեի Գրունինգե թանգարանում։


== Սյուժե ==
Նկարի սյուժեն վերաբերում է այդ ժամանակվա նիդերլանդական արվեստին հատուկ և ժողովրդականություն վայելող խրատական ժանրին, հիմնված է Հերոդոտոսի Պատմության մեջ հիշատակվող մի պատմությանը։


== Նկարագրություն ==
Պատկերը նկարված է փայտե տախտակի վրա տեմպերայով։ Բաղկացած է երկու փեղկերից, ձախի չափերն են 182 x 159 սմ, աջինը՝ 202 х 178,2 սմ։ Երկու մասի վրա էլ պատկերված են պարսից արքա Կամբյուսեսը, դատի և մահապատժի բազմաթիվ վկաները։


=== Ձախ նկար ===
Ձախ հատվածում պատկերված է կաշառք վերցնելուց բացահայտված, անարդար դատավոր Սիսամնիսի ձերբակալումը։ Արքա Կամբյուսեսը դատավորին մատերի վրա թվարկում է կաշառքի դեպքերը։ Զինվորներից մեկը բռնել է Սիսամնիսի ձեռքը։ Դատավորի աթոռի ետևում կանգնած է ապագա դատավոր, երիտասարդ Օթանուսը։
Թեև նկարագրվում է անտիկ պատմություն, բայց կերպարները հագնված են նկարչի ժամանակի նորաձևությամբ, բազկաթոռի ետևում նշված է տարեթիվը՝ «1498», իսկ գործողությունները տեղի են ունենում դուքս Ֆիլիպ I Գեղեցիկի և նրա կնոջ՝ Խուաննա I Խելահեղի զինանշանների ներքո։ Դուքսի դիմանկարը ավելացվել է նկարում նրա գահակալելու սկզբից՝ 1494 թվականից։ Մնացած կերպարները նկարչի ժամանակակիցներն են։ Ետին պլանում պատկերված են Բրյուգեի առևտրական շարքերը, որոնք պահպանվել են մինչև այսօր։ Ետին պլանում սանդղամուտք է պատկերված է , որտեղ մի մարդ դատավորին քսակ է երկարում։
Ընդհանուր կոմպոզիցիան հիշեցնում է Դիրկ Բաուտսի Լուվենի ռատուշայի համար 1468 թվականին ստեղծած «Կրակով փորձություն» նկարը, որը այժմ գտնվում է Բրյուսելի գեղեցիկ արվեստների թանգարանում։


=== Աջ նկար ===
Նկարի աջ մասում պատկերված է, թե ինչպես է դահիճը մաշկազերծում դատավորին։ Ետին պլանում, դատավորի կաշվով երեսպատված աթոռին նստած է Օթինոսը։ Նոր դատավորի աթոռից ձախ կախված են Ֆլանդրիայի և Բրյուգեի դրոշները։


== Գրականություն ==
Степанов А. В. Искусство эпохи Возрождения: Нидерланды, Германия, Франция, Англия. — СПб.: Азбука-классика, 2009.


== Նշումներ ==


== Ծանոթագրություններ ==


== Արտաքին հղումներ ==
«Давид, Герард»։ Բրոքհաուզի և Եֆրոնի հանրագիտական բառարան: 86 հատոր (82 հատոր և 4 լրացուցիչ հատորներ)։ Սանկտ Պետերբուրգ։ 1890–1907 
Ирина Львова.։ «И больше взяток не возьмут!»։ Борщ.info։ Արխիվացված է օրիգինալից 2018-03-25-ին։ Վերցված է 25 марта 2018
Սվակինո

Սվակինո (ռուս.՝ Свакино), գյուղ Ռուսաստանի Սմոլենսկի մարզի Նովոդուգինսկի շրջանի կազմում։
Բնակչությունը 2007 թվականին գրանցված տվյալներով կազմում էր 3 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
(9299) Վինստերի

(9299) Վինստերի (անգլ.՝ Vinceteri), աստերոիդ աստերոիդների հիմնական գոտում։ Հայտնաբերվել է 1985 թվականի մայիսի 13-ին Կարոլին Շումեյկերի և Յուջին Շումեյկերի կողմից Պալոմարում։
Միջին հեռավորությունը Արեգակից կազմում է 2,537244 ա. մ., առավելագույնը մոտենում է 2,1321 ա. մ. հեռավորության վրա և հեռանում 2,9423 ա. մ.։ Արեգակի շուրջ մեկ ամբողջական պտույտ է կատարում 1476,19 երկրային օրվա ընթացքում, իր ուղեծրով շարժվելով միջինում 0,243871 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 4,87° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(9299) Վինստերի աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Գեորգի Սարգսյանց

Գեորգի Գեորգիի Սարգսյանց (մարտի 16, 1934(1934-03-16), Մոսկվա, ԽՍՀՄ - մայիսի 5, 2011(2011-05-05), Մոսկվա, Ռուսաստան), հայկական ծագմամբ ռուսաստանաբնակ մարզական լրագրող և հեռուստամեկնաբան, որը հայտնի է «Футбольное обозрение» հաղորդման, մարզական խոշորագույն իրադարձությունների հեռուստատեսային ու ռադիոմեկնաբանությունների շնորհիվ։ Ռուսաստանի Դաշնության մշակույթի վաստակավոր գործիչ։


== Կենսագրություն ==
Գեորգի Սարգսյանցը ծնվել է 1934 թվականի մարտի 16-ին Մոսկվայում։ Սովորել է Մոսկվայի միջազգային հարաբերությունների պետական ինստիտուտում։ 1954 թվականին Արևելագիտության ինստիտուտի և Մոսկվայի միջազգային հարաբերությունների պետական ինստիտուտի միավորումից հետո տեղափոխվել է Լենինգրադի պետական համալսարանի բանասիրական ֆակուլտետի լրագրության բաժին։
Առաջին աշխատանքային փորձերը կատարել է «Батумский рабочий», «Москва — Волга» թերթերում, Մոսկվայի անվան ջրանցքի տպագիր օրգանում, «Физкультура и спорт» ամսագրում։ ԽՍՀՄ պետական հեռուստառադիոյում աշխատել է 1959 թվականից։ Եղել է մեկնաբան, որ վարել է բռնցքամարտին, ֆուտբոլին, գեղասահքին նվիրված ռեպորտաժներ։ 1960 թվականին առաջին անգամ որպես մեկնաբան եթերում վարել է Ֆիզկուլտուրնիկի օրվան նվիրված շքերթը։
Վարել է թեմատիկ ակնարկներ «Время» հաղորդման շրջանակնրում, «Գոլեր, միավորներ, վայրկյաններ» (ռուս.՝ «Голы, очки, секунды»), «Футбольное обозрение» հաղորդումները։ Մեկնաբանել է 15 Օլիմպիական խաղեր, ֆուտբոլի աշխարհի և Եվրոպայի ավելի քան 30 առաջնություններ, ինչպես նաև բռնցքամարտի, ծանրամարտի, բիաթլոնի և գեղասահքի մրցաշարեր։ Դարձել է առաջին սպորտային մեկնաբանը, որ արժանացել է Ռուսաստանի մշակույթի վաստակավոր գործչի կոչում։ Հետագայում աշխատել է որպես հեռուստատեսային մեկնաբան «Եվրոսպորտ-Ռուսաստան» ալիքում։ 1990-ական թվականների վերջին և 2000-ական թվականների սկզբին Առաջին ալիքում աշխատել է որպես հեռուստահեռարձակումների մեկնեբան իր գործընկերների հիվանդության կամ մայրաքաղաքից նրանց բացակայության դեպքում։
Գեորգի Սարգսյանցը մահացել է 2011 թվականի մայիսի 5-ին՝ երկարատև հիվանդությունից հետո, Մոսկվայի Բոտկինի անվան հիվանդանոցում։ Թաղվել է Նովոդևիչյան գերեզմանատանը։


== Ծանոթագրություններ ==


== Արտաքին հղումներ ==
 Прощание с Георгием Саркисьянцем
 Георгий Саркисьянц: Счастливая жизнь. Интервью с дочерью Саркисьянца Анной и внуком Рубеном
Мамулов С. С. Удивительный народ из страны чудес. — Кн. 4. — М., 2005.
Григорян А.Г. Стон Саркисьянца, как гол Маркарова, стал символом нашего футбола. - Газета «Урарту» - №28 2002 г.